Michael Jude Byrnes

**Michael Jude Byrnes** (1958–2025) var en amerikansk katolsk prelat og erkebiskop av Agaña på Guam i Stillehavet. I tillegg til engelsk kunne han italiensk og leser gresk og latin. Monsignor Byrnes var kjent for sine atletiske interesser og har jevnlig deltatt på maratonløp. Han har også drevet med triatlon.

## Liv og virke
### Bakgrunn
Michael Jude Byrnes fikk videregående skolegang ved Detroit Catholic Central High School. Han gikk på University of Michigan i Ann Arbor hvor han tok en *Bachelor of Science* i mikrobiologi. Fram til august 1981 jobbet han som laboratorieassistent i avdelingen for biokjemi ved University of Michigans medisinske fakultet. Han fungerte også som deltids campusminister i samme periode. Han var aktiv i den katolske karismatiske fornyelse, og var leder for en støttegruppe innen denne, *Servant Ministries* i Ann Arbor fra 1985 til 1990.

### Prest
Michael J. Byrnes ble presteviet for sitt hjembispedømme Detroit den 25. mai 1996 av erkebiskopen av Detroit, kardinal Adam Joseph Maida.

Han ble sendt til Roma for lisensiatsstudier (ferdig i 2001) og fortsatte til oppnådd doktorgrad i 2003 i bibelteologi ved Pontificia Università Gregoriana.

Fra 2004 var han viserektor for Sacred Heart Major Seminary i Detroit så vel som sogneprest.

### Hjelpebiskop i Detroit
Pave Benedikt XVI utnevnte ham den 22. mars 2011 til hjelpebiskop i Detroit og titulærbiskop av *Eguga*. Erkebiskopen av Detroit, Allen Henry Vigneron, bispeviet både ham og to andre hjelpebiskopene som ble utnevnt sammen med ham, José Arturo Cepeda Escobedo og Donald Francis Hanchon, den 5. mai samme år; medkonsekratorer var John Clayton Nienstedt, erkebiskop av Saint Paul og Minneapolis, og John Michael Quinn, biskop av Winona.

### Erkebiskop av Agaña
Pave Frans utnevnte ham til koadjutorerkebiskop av Agaña med spesielle fullmakter den 31. oktober 2016. Den egentlige erkebiskop, Anthony Sablan Apuron OFMCap, var under granskning av Vatikanet, og han ble stilt for den apostoliske domstol i Kongregasjonen for troslæren, sammensatt av fem biskoper og ledet av kardinal Raymond Leo Burke. Deres fellende dom ble anket. Etter ankebehandlingen ble dommen opprettholdt.

Med kunngjøringen om den endelige avskjedigelse av erkebiskop Apuron den 4. april 2019, som ble fratatt embedet grunnet seksuelle overgrep og ikke lenger fikk lov til å betre erkebispedømmet eller bære biskoppelige insignier, etterfulgte han ham som erkebiskop av Agaña.

Den 28. mars 2023 aksepterte pave Frans erkebiskop Byrnes tidlige fratreden som erkebiskop, av helbredsmessige årsaker. Byrnes hadde reist fra Guam i juni 2022 og vært på sykepermisjon i mange måneder.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Pio Laghi (1922–2009) *1969
* Kardinal Adam Joseph Maida (1922–2009) *1984
* Erkebiskop Allen Henry Vigneron (1948– ) *1996
* Erkebiskop *Michael Jude Byrnes* (1958–2025) *2011

## Referanser